**د ګل لرونکو نباتاتو جوړښت**

# **رېښه**

ریښه دوه عمده او اساسي دندې سرته رسوي: ریښه په ځمکه کې نبات ټينگ ساتي. ريښه د نبات لپاره اوبه او په اوبو کې منحل منرالونه برابروي. سره له دې ريښه جذبی غړی دی. اکثرا نباتات نېغې رېښې او لږې فرعي رېښې لري. د ګازرې ریښی یو ښه مثال دی. په نورو د واښو ډولونو په شمول نباتاتو کې، خپرې رېښې د لنډ مودې وروسته مړه کیږي او بیا د نبات له بېخ څخه وده کوي، زياتې خپرې او په عين جسامت رېښې لري چې مونږ ورته خپرې ریښې وایو.

# **تنه يا ساقه**

یو دساقې وظیفه دا ده چې زايلم اوبه او په اوبو کې منحل مواد له رېښو څخه پاڼو ته لېږدوي. دا انتقال د مړه شوې حجراتو لخوا سرته رسېږي. ساقه هم د ریښې حجراتو ته عضوی مواد لیږدوی. دا انتقال د زوندیو حجراتو لخوا سرته رسېږي. ساقه نبات نېغ او ټينګ ساتي. پاڼو د ساقو په اوږدو کې يا د ساقو د ورستيو برخو له پاسه ترتيب موندلی وي. د ساقې له پاسه د پاڼو ګلونو ترتيب او تنظيم له پاڼو او ګلونو سره مرسته کوي او وروسته ګلان چې د ساقې له پاسه دي،په ګردې خپرونه کې مرسته کوي. دا مهم دي ځکه چې پاڼې رڼا ته اړتیا لري ، ګلونه حشرې یا باد ته اړتیا لري میوې ممکن د خپریدو لپاره مرغانویا باد ته اړتیا ولري. ساقې زياتره په مستقيم ډول هوا ته وده کوي، چې پدې توګه دوه دندې لري: نیغ ساتل او انتقال.

# **پاڼه**

پاڼه د ضیایی ترکیب وظیفه په غاړه لري. دا په دې معني ده چې د ډیر رنا اخیستلو لپاره پانې باید ډېرې غټې اوهوارې وي. مګر غټې پاڼې هم یو زیان لري ځکه چې دا ډول پاڼې دبخار له لارې ډیری اوبه له لاسه ورکوي. هغه نباتات چې وچکالۍ سره سازګاری نه لري: دوی نشي کولی غټې او هوارې پاڼې ولري ، مګر دوي باید د ساسج په توګه لوله شي ترڅو چې د تبخیر سطحه د اوبو ضایعات راټیټ شي.

# **ګل**

ګل یو له ګل لرونکو نباتانوجنسی غړو څخه شمیرل کیږي. او له دې کبله ګل جنسي حجرې تولیدوي ، چې د تکثر لپاره يې اختصاص موندلی دی.یو بشپړ ګل په لاندې برخو مشتمل دی:

 دا انځور د ګل  اناتومی ښیي

1د ګل اناتومی.Foto:Lumbrikus.no

په لاندې برخه د ګل بنشټ لیدل کېږي. د ګل بنسټ د ګل نورو برخوچې پاڼې لري د نیغ سالتو لپاره دنده لري. او بله يې پړسېدلی جوړښت دی چې د ګل پاڼې، د تذکير او تآنيث ألې پرې واقع دي.بیا لاندې یا په منځني برخه کاسبرګ او ګل پاڼې د ګل جسمي يا مرستندويه پاڼې دي. کاسه پاڼې يا کاسبرګ معموال شين رنګ لري، د ګل د غونچې يا د ګل د پاسنۍ برخې ساتنه کوي. بیا 1-2 دانې د ګل باک ګرده شیندنې سره او په پای کې تخمدان /تخمدانونه شتونلري. کاسه پاڼې يا کاسبرګ معمولا شين یا نصواري رنګ لري. د دوی دنده دنسل تولید ارګانونو ساتنه ده ، په ځانګړي توګه د جوانې مرحله کې. ګلپاڼې د ګل د کاسې له پاسه ځای لري زياتره ګل پانې زړه راکښونکی رنګ لري. حشرات ځانته جلبوي چې په دې ترتيب د ګردې خپرونې لامل کېږي. زياتره نباتات د نکتار غدې لري چې د ګل پاڼو په قاعده کې واقع وي. غدې خوږه مايع چې خوږ بوی لري،ترشح کوي او د حشراتو په جلبولو کې مرسته کوي، ترڅو ګردې خپرونې ته چټکتيا ورکړي. د ګل پاڼو مجموعه د ګل د جام په نامه يادېږي. میله څو باک لرونکي وي. باک د ګردې دانې مکروسپورتوليدوي. هر باک د يوې ميلې او د سپورونو له کڅوړې څخه جوړ شوی وي. په انتر کې د پولين ګرين په نامه د ګردې دانې جوړېږي.د تآنيث أله دنننۍ حلقه ده چې پړسېدلې برخه يا تخمدان ګردنه چې د پايې يا ميلې په بڼه وي او بله برخه يې سټګما ده چې د ګردنې په سر کې واقع ده او سرېښناکه ماده لري. تخمدان د تخمو ساتونکې کوټه ده، ښځينه جنسي حجره )ښځينه ګاميت( يې په دننه کې وده کوي چې له هرې تخمې څخه يوه دانه تشکيلېږي، د تخمدان د بڼې د تغيير، پخېدلو او رسېدلو څخه مېوه وده کوي يعنې پوښ شوي تخمدان ته مېوه وايي.

په ګل کې دتخمدانونو شمیر توپیر لري. په پورتنۍ برخه کې موږ کلاله موندلائ شو ، ورپسې یو نری برخه سټایل موقعیت لری. موږ لاندې برخې ته د میوې غوټۍیا تخمدان وایو. تخمدان د تخمو ساتونکې کوټه ده، ښځينه جنسي حجره ښځينه ګاميت يې په دننه کې وده کوي. کله چې تخمه په تخم يا دانې بدلېږي، تخمدان کیدای شي بو یا څو داني مختلف ښځينه جنسي حجره جوړ کړي.

**Kilder:**

Blomsterplantenes bygning. Hentet fra:

Oppdag naturen, biologi for lærere, grunnskolelærerutdanning. [Per Ivar Kvammen](https://www.ark.no/forfattere/per-ivar-kvammen), [Sigmund Lie](https://www.ark.no/forfattere/sigmund-lie), [Gunnar Christian Nyhus](https://www.ark.no/forfattere/gunnar-christian-nyhus), [Trond Vidar Vedum](https://www.ark.no/forfattere/trond-vidar-vedum), [Torbjørn Ødegaard](https://www.ark.no/forfattere/torbjorn-odegaard).

Foto:Lumbrikus.no